CELEX: 32015D1291
Language: et
Date: 2015-07-23 00:00:00
Title: Komisjoni rakendusotsus (EL) 2015/1291, 23. juuli 2015, millega lubatakse vastavalt Euroopa Parlamendi ja nõukogu määrusele (EÜ) nr 258/97 lasta uuendtoiduna turule Bacteroides xylanisolvens'iga (DSM 23964) fermenteeritud kuumtöödeldud piimatooted (teatavaks tehtud numbri C(2015) 4960 all)

28.7.2015   
            
            
               ET
            
            
               Euroopa Liidu Teataja
            
            
               L 198/26
            
         KOMISJONI RAKENDUSOTSUS (EL) 2015/1291,
   23. juuli 2015,
   millega lubatakse vastavalt Euroopa Parlamendi ja nõukogu määrusele (EÜ) nr 258/97 lasta uuendtoiduna turule Bacteroides xylanisolvens'iga (DSM 23964) fermenteeritud kuumtöödeldud piimatooted
   
      
         (teatavaks tehtud numbri C(2015) 4960 all)
      
   
   (Ainult saksakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               18. detsembril 2012. aastal esitas äriühing Avitop GmbH Iirimaa pädevale ametiasutusele taotluse lasta uuendtoiduna turule Bacteroides xylanisolvens'iga (DSM 23964) fermenteeritud kuumtöödeldud piimatooted.
            
         
               (2)
            
            
               Iirimaa pädev toiduhindamisasutus esitas 21. juunil 2013 esmase hindamisaruande. Selles aruandes jõuti järeldusele, et Bacteroides xylanisolvens'iga (DSM 23964) fermenteeritud kuumtöödeldud piimatooted vastavad määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (3)
            
            
               Komisjon edastas esmase hindamisaruande teistele liikmesriikidele 4. septembril 2013.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ette nähtud 60 päeva jooksul esitati põhjendatud vastuväiteid.
            
         
               (5)
            
            
               10. aprill 2014 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil vastavalt määrusele (EÜ) nr 258/97 hinnata uuendtoiduna esitatud Bacteroides xylanisolvens'iga (DSM 23964) fermenteeritud kuumtöödeldud piimatooteid.
            
         
               (6)
            
            
               10. detsembril 2014 võttis toiduohutusamet vastu teadusliku arvamuse uuendtoiduna esitatud Bacteroides xylanisolvens'iga (DSM 23964) fermenteeritud kuumtöödeldud piimatoodete ohutuse kohta („Scientific Opinion on the safety of 'heat-treated milk products fermented with Bacteroides xylanisolvens DSM 23964' as a novel food”) (2), ja leidis, et kõnealused piimatooted on ohutud.
            
         
               (7)
            
            
               Kõnealuses arvamuses on esitatud piisavalt põhjendusi kinnitamaks, et uuendtoiduna esitatud Bacteroides xylanisolvens'iga (DSM 23964) fermenteeritud kuumtöödeldud piimatooted vastavad määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud Bacteroides xylanisolvens'iga (DSM 23964) fermenteeritud kuumtöödeldud piimatooteid võib lasta Euroopa Liidu turule uuendtoiduna vedelal, poolvedelal ja pihustuskuivatatud pulbri kujul.
   Artikkel 2
   Käesolev otsus on adresseeritud äriühingule Avitop GmbH, Robert Rössle Str. 10, D-13125 Berliin, Saksamaa.
   
      Brüssel, 23. juuli 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2015; 13(1): 3956.
   
      LISA
      
         
            BACTEROIDES XYLANISOLVENS'IGA (DSM 23964) FERMENTEERITUD KUUMTÖÖDELDUD PIIMATOODETE SPETSIFIKATSIOON
      
      
                  
                     Määratlus
                  
               
               
                  :
               
               
                  
                     Bacteroides xylanisolvens'iga (DSM 23964) fermenteeritud kuumtöödeldud piimatooteid toodetakse starterkultuurina.
               
            
                  
                     Kirjeldus
                  
               
               
                  :
               
               
                  väikese rasvasisaldusega piim (rasvasisaldus 1,5 % kuni 1,8 %) või rasvatu piim (rasvasisaldus 0,5 % või väiksem), pastöriseeritud või kõrgkuumutatud enne, kui alustatakse fermenteerimist Bacteroides xylanisolvens'iga (DSM 23964). Saadud fermenteeritud piim homogeniseeritakse ja töödeldakse seejärel termiliselt Bacteroides xylanisolvens'e (DSM 23964) inaktiveerimiseks. Lõpptoode ei sisalda Bacteroides xylanisolvens'e (DSM 23964) elujõulisi rakke (1).
               
            
         (1)  Muudetud standard DIN EN ISO 21528-2.